**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**REPUBLIKA E SHQIPËRISË**

**BASHKIA KRUJË**

**DREJTORIA E BURIMEVE NJERËZORE**

**BASHKIA KRUJE**

**SHPALLJE PËR NËPUNËS CIVIL PËR LËVIZJE PARALELE DHE PRANIM NË SHËRBIMIN CIVIL NË KATEGORINË EKZEKUTIVE**

 Nr 7581 prot **Kruje më, 30.09. 2025**

Në zbatim të nenit 22 dhe të nenit 25, të ligjit 152/2013 “Për nëpunësin civil” i ndryshuar, të Vendimit Nr. 243, datë 18/03/2015, “Për pranimin, lëvizjen paralele, periudhën e provës dhe emërimin në kategorinë ekzekutive” të Këshillit të Ministrave, Njësia e Menaxhimit te Burimeve Njerëzore pranë Bashkisë Kruje shpall proçedurat e lëvizjes paralele dhe të pranimit në shërbimin civil për kategorinë ekzekutive, për pozicionet:

**1 (një) Pozicion - Specialist Për Inspektimet dhe Kontrollet e Subjekteve në Terren , Drejtoria e Taksave dhe Tarifave Vendore, Kategoria e pagës IV-2.**

**1 (një) Pozicion - Specialist i Vleresimit të Taksave dhe Tarifave të Biznesit, Drejtoria e Taksave dhe Tarifave Vendore , Kategoria e pagës IV-2.**

|  |
| --- |
| Afati për dorëzimin e dokumentave për LEVIZJE PARALELE **10.10.2025**Afati për dorëzimin e dokumentave për pranim në SHËRBIMIN CIVIL: **15.10.2025** |

* **Përshkrimi përgjithësues i punës për pozicionin:**

**Specialist për Inspektimet dhe kontrollet e Subjekteve në Terren, pranë Drejtorisë së Taksave dhe Tarifave Vendore , Bashkia Krujë .**

* 1. Të krijojë regjistrin me të dhënat përkatëse për të gjithë subjektet dhe institucionet që ushtrojnë aktivitetet në territorin brenda juridiksionit të Bashkisë.
	2. Të ushtrojë kontroll ditor në terren sipas ndarjes zonale të qytetit të bërë nga drejtori për evidentimin e llojit të aktivitetit që ushtron subjekti.
	3. Merr pjesë në vlerësimet /rivlerësimet tatimore.
	4. Të ndjekë në bashkëpunim me strukturat përkatëse për raste të vecanta arkëtimin e debitorëve, pas plotësimit të faturës së arkëtimit për të gjithë subjektet dhe institucionet, të cilët ushtrojnë aktivitetet në territorin e Bashkisë.
	5. Të dhënat e grumbulluara mbi subjektet duhet të ndahen në regjistrat përmbledhës individual.
	6. Të ndjekë realizimin e të ardhurave nga taksat dhe tarifat vendore për zonën që mbulon dhe mban përgjegjësi për mosrealizimin.
	7. Kryen cdo detyre tjeter që I ngarkohet nga eprori direkt.

**1 (një) Pozicion - Specialist i Vlerësimit të Taksave dhe Tarifave të Biznesit, Drejtoria e Taksave dhe Tarifave Vendore, Kategoria e pagës IV-2.**

1.Të krijojë regjistrin me të dhënat përkatëse të grumbulluara gjatë vitit nga inspektori i terrenit për të gjithë subjektet dhe institucionet, të cilët ushtrojnë aktivitet privat dhe publik në territorin Brenda juridiksionit të bashkisë;

2. Të plotësojë regjistrin me masën e detyrimeve të paguara për taksat dhe tarifat vendore gjatë vitit nga subjektet private dhe institucionet shtetërore;

3. Plotëson dosjet personale të subjekteve me të gjitha të dhënat si:, -Çertifikatën e regjistrimit në organin tatimor, -Dokumentin e pronesise se objektit, -kopjen e fatures se arketimit për pagesën e taksave dhe tarifave vendore.

4. Plotëson faturen e arketimit për pagesën e taksave dhe tarifave vendore nga subjektët dheinstitucionet;

5. Plotëson vërtetimin tip për pagesën e taksave dhe tarifave vendore për subjektet dhe e dërgon për firmë tek drejtori;

6. Plotëson evidencën mujore dhe evidencën e përgjithshme mbi realizimin e të ardhurave të grumbulluara nga taksat dhe tarifat vendore dhe bën hedhjen e të dhënave në kompjutër;

7.Mban përgjegjësi administrative për: -llogaritjen e masës së taksave dhe tarifave për subjektet dhe institucionet, -ruajtjen e të dhënave dhe mirëmbajtjen e dokumentacionit për subjektet.

8.Nxjerr njoftimin e vleresimit tatimor per masen e detyrimit vjetor mbi taksat dhe tarifat vendore

9. Kryen edhe detyra të tjera operative që i caktohen nga drejtori

* + 1. **LËVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

* 1. **KUSHTET DHE KRITERET E VEÇANTA**

**Kandidatët duhet të plotësojnë kushtet për lëvizjen paralele si vijon:**

1. Të jetë nëpunës civil i konfirmuar, brenda të njëjtës kategori;
2. Të mos ketë masë disiplinore në fuqi;
3. Të ketë të paktën vlerësimin e fundit “mirë” apo “shumë mirë”;

**Kandidatët duhet të plotësojnë kërkesat e posaçme si vijon:**

1. Të zotërojnë diplomë të nivelit Master ne Shkenca Sociale( Ekonomike, Juridike dhe Sociale) dhe fusha te ngjashme me to.
2. Preferohet të ketë eksperiencë pune, në fushën përkatëse;
	1. **DOKUMENTACIONI, MËNYRA DHE AFATI I DORËZIMIT**

**Kandidatët duhet të dorëzojnë dokumentat si më poshtë:**

1. Jetëshkrim i aplikantit;
2. Fotokopje të diplomës; (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njësimi nga Ministria Arsimit dhe Sportit.
3. Fotokopje e dëshmisë së gjuhës së huaj;
4. Fotokopje të librezës së punës (të gjitha faqet që vërtetojnë eksperiencën në punë);
5. Fotokopje të letërnjoftimit (ID);
6. Vërtetim të gjendjes shëndetësore;
7. Vetëdeklarim të gjendjes gjyqësore.
8. Vlerësimin e fundit nga eprori direkt;
9. Vërtetim nga Institucioni që nuk ka masë displinore në fuqi.
10. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;
	1. **REZULTATET PËR FAZËN E VERIFIKIMIT PARAPRAK**

Në datë  **13.10.2025** Njësia e Menaxhimit të Burimeve Njerëzore do të shpallë në faqen zyrtare të internetit, në portalin Shërbimi Kombëtar i Punësimit dhe pranë Zyrës së Punës listën e kandidatëve që plotësojnë kushtet dhe kërkesat e posacme për lëvizjen paralele. Po në të njëjtën datë do të njoftohen nga Njësia e Menaxhimit të Burimeve Njerëzore kandidatët të cilët nuk kanë plotësuar kushtet dhe kërkesat e posaçme.

* 1. **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**
* Kandidatët do të testohen në lidhje me:
1. Njohuritë mbi Ligjin Nr. 152/2013,*“Për nëpunësin civil”*, i ndryshuar, dhe aktet nënligjore dalë në zbatim të tij.
2. Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.
3. Njohuritë mbi ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike”, i ndryshuar
4. Njohuritë mbi Ligjin Nr. 139 /2015 "Për vetëqeverisjen Vendore"
5. Njohuritë mbi Ligjin 44/2015 Kodi i Proçedurave Administrative
6. Ligji 9632 datë 30.10.2006 “Për taksat dhe tarifat vendore “ i ndryshuar

**1.5 MËNYRA E VLERËSIMIT TË KANDIDATËVE PËR LËVIZJEN PARALELE**

**Kandidatët për lëvizjen paralele në këto pozicione pune do të vlerësohet si më poshtë:**

Kandidatët do të vlerësohen për përvojën, trajnimet apo kualifikimet e lidhura në fushën, si dhe çertifikimin pozitiv ose për vlerësimet e rezultateve individuale në punë në rastet kur proçesi i çerftifikimit nuk është kryer. **Totali i pikëve është 40 pikë**.

**Kandidatët gjatë intervistës së strukturuar me gojë do të vlerësohen në lidhje me:**

1. Njohuritë, aftësitë, kompetencën në lidhje me përshkrimin e pozicionit të punës,
2. Eksperiencën e tyre të mëparshme
3. Motivimin, aspiratat dhe pritshmërinë e tyre për karrieren

**Totali i pikëve për këtë vlerësim është 60 pikë**

2. PRANIM NË SHËRBIMIN CIVIL

|  |
| --- |
| Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet proçedurës së pranimit në shërbimin civil për kategorinë ekzekutive. |

**2.1 KUSHTET QË DUHET TË PLOTËSOJË KANDIDATI NË PROCEDURËN E PRANIMIT NE SHERBIMIN CIVIL DHE KRITERET E VEÇANTA**

 Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil” i ndryshuar.

**Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar.

**Kandidatët duhet të plotësojnë kriteret e veçanta si vijon:**

* 1. Të ketë arsim të lartë në fushën përkatëse.
	2. Të zotërojnë arsimin nivelin Master Profesional ose Shkencor në Shkencat Sociale (Ekonomike,Juridike dhe Sociale) dhe fusha te ngjashme me to.
	3. Preferohet të këtë eksperience pune, në fushat përkatëse.

**2.2 DOKUMENTACIONI, MËNYRA DHE AFATI I DORËZIMIT**

 Kandidatët që aplikojnë duhet të dorëzojnë dokumentat si më poshtë:

1. Jetëshkrim i aplikantit;
2. Fotokopje të diplomës, (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njesimi nga Ministria Arsimit dhe Sportit
3. Fotokopje e dëshmisë së gjuhës së huaj
4. Fotokopje të librezës së punës (të gjitha faqet që vërtetojnë eksperiencën në punë);
5. Fotokopje të letërnjoftimit (ID);
6. Vërtetim të gjendjes shëndetësore;
7. Vetëdeklarim të gjendjes gjyqësore.
8. Çdo dokumentacion tjetër që vërteton trajnimet, kualifikimet, arsimim shtesë, vlerësimet

 pozitive apo të tjera të përmendura në jetëshkrimin tuaj;

**2.3 REZULTATET PËR FAZËN E VERIFIKIMIT PARAPRAK**

Në **17.10.2025** Njësia e Menaxhimit të burimeve Njerëzore do të shpallë në faqen zyrtare të internetit dhe në portalin “Shërbimi Kombëtar i Punësimit”, listën e kandidatëve që plotësojnë kushtet dhe kërkesat e posaçme.

**2.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA**

 **Kandidatët do të testohen në lidhje me:**

* Kandidatët do të testohen në lidhje me:
1. Njohuritë mbi Ligjin Nr. 152/2013,*“Për nëpunësin civil”*, i ndryshuar, dhe aktet nënligjore dalë në zbatim të tij.
2. Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.
3. Njohuritë mbi ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike”, i ndryshuar
4. Njohuritë mbi Ligjin Nr. 139 /2015 "Për vetëqeverisjen Vendore"
5. Njohuritë mbi Ligjin 44/2015 Kodi i Proçedurave Administrative
6. Njohuritë mbi ligjin nr.9632, datë 30.10.2006 për sistemin e taksave vendore i ndryshuar.

**Kandidatët gjatë intervistës së strukturuar me gojë do të vlerësohen në lidhje me:**

1. Njohuritë, aftësitë, kompetencën në lidhje me përshkrimin e pozicionit të punës;
2. Eksperiencën e tyre të mëparshme;
3. Motivimin, aspiratat dhe pritshmëritë e tyre për karrierën.

 **2.5 MËNYRA E VLERËSIMIT TË KANDIDATËVE**

Kandidatët do të vlerësohen në lidhje me:

a-Vlerësimin me shkrim, **deri në 60 pikë**;

b- Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, **deri në 25 pikë**;

c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në **15 pikë**.

**2.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, Njësia e Menaxhimit të Burimeve Njerëzore – Bashkia Kruje do të shpallë fituesin në stendat e informimit të publikut, në faqen zyrtare të Bashkisë Kruje dhe në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike nga Njësia e Menaxhimit të Burimeve Njerëzore, për rezultatet nëpërmjet (adresës së e-mail). Brenda pese ditëve kalendarike nga njoftimi individët kanë të drejtë të paraqesin ankesa me shkrim pranë zyrës së Burimeve Njerëzore**.**

**Njësia e menaxhimit të burimeve njerëzore KRYETARI I BASHKISE**

 **ARTUR BUSHI**

**Njesia e Menaxhimit**